[pic] | KOMISIJA EVROPSKIH SKUPNOSTI |

Bruselj, 30.5.2007

SEC(2007) 725 konč.

Priporočilo

ODLOČBA SVETA

o ugotovitvi, v skladu s členom 104(8), da so se ukrepi, ki jih je sprejela Češka kot odgovor na priporočilo Sveta v skladu s členom 104(7) Pogodbe o ustanovitvi Evropske skupnosti, izkazali za nezadostne

(predložila Komisija)

1. OZADJE

Komisija je na podlagi gospodarskih napovedi služb Komisije iz pomladi 2004[1], ki so za leto 2003 ugotovile primanjkljaj v višini 12,9 % BDP (5,9 % BDP brez večjega enkratnega ukrepa v zvezi s pripisanimi državnimi jamstvi)[2], v skladu s členom 104(3) za Češko republiko s poročilom sprožila postopek v zvezi s čezmernim primanjkljajem[3]. Maja 2004 je Češka republika predložila svoj prvi konvergenčni program, ki je zajemal obdobje 2004–2007 in je temeljil na priporočilu Komisije, Svet pa je o njem sprejel mnenje 5. julija 2004[4]. Istočasno je Svet na podlagi priporočila Komisije v skladu s členom 104(6) ugotovil, da ima Češka čezmerni primanjkljaj[5] in je zato v skladu s členom 104(7) češkimi organi izdal priporočilo za njegovo zmanjšanje, prav tako na podlagi priporočila Komisije[6]. V tem priporočilu je Svet češke organe pozval, „da čimprej končajo sedanje stanje čezmernega primanjkljaja“ in „v okviru srednjeročnega obdobja ukrepajo na verodostojen in trajnosten način z namenom doseči cilj zmanjšanja primanjkljaja pod 3 % BDP do leta 2008, v skladu s potjo za zmanjšanje primanjkljaja, kakor je navedeno v Mnenju Sveta z dne 5. julija 2004 o konvergenčnem programu, posredovanem v maju 2004“ v skladu z naslednjimi letnimi cilji: 5,3 % BDP v letu 2004, 4,7 % BDP v letu 2005 in 3,8 % BDP v letu 2006 ter 3,3 % BDP v letu 2007.

Češkim organom je bilo priporočeno tudi, „ da prizadevno izvajajo ukrepe, predvidene v konvergenčnem programu maja 2004 , zlasti za zmanjšanje stroškov za zaposlene v institucionalnih enotah centralne ravni države in zmanjšanje porabe na posameznih ministrstvih“ . Poleg tega naj bi „razporedila prihodke, ki presegajo predvidene v proračunu, za zmanjšanje primanjkljaja; uvedla določanje fiskalnih ciljev na podlagi srednjeročnih zgornjih mej izdatkov; oblikovala učinkovite ukrepe za zmanjšanje tveganja naraščanja zadolženosti regij in občin; začela izvajati reformo pokojninskega in zdravstvenega sistema za povečanje dolgoročne vzdržnosti javnih financ; in zmanjšala negativne vplive poslov Češke agencije za konsolidacijo na proračun . “

Svet je kot rok za sprejetje učinkovitih ukrepov „za izvedbo ukrepov, ki so bili predvideni za dosego ciljnega primanjkljaja za leto 2005,“ določil 5. november 2004. Po izteku tega roka je Komisija v svojem sporočilu Svetu z dne 14. decembra 2004 sklenila, da je Češka republika učinkovito ukrepala v zvezi z ukrepi, ki so bili predvideni za dosego ciljnega primanjkljaja za leto 2005 in zato niso potrebni dodatni ukrepi v zvezi s čezmernim primanjkljajem[7]. Svet se je na srečanju 18. januarja 2005 strinjal s to oceno.

2. PRIPOROčILO ZA ODLOčBO SVETA O NEUčINKOVITEM UKREPANJU V SKLADU S čLENOM 104(8)

PRIPOROčILO SVETA V SKLADU S čLENOM 104(7) DOLOčA, DA JE TREBA PRIMANJKLJAJ ZMANJšATI POD 3 % BDP DO LETA 2008, VENDAR NE VSEBUJE KOLIčINSKE OPREDELITVE CILJNEGA PRIMANJKLJAJA ZA LETO 2008. RAZLOG ZA TO JE, DA KONVERGANčNI PROGRAM IZ MAJA 2004, NA KATEREGA SE SKLICUJE SVET V SVOJEM PRIPOROčILU, ZAJEMA OBDOBJE DO LETA 2007. Dopolnitev konvergenčnega programa iz novembra 2005, ki je podaljšala programsko obdobje do leta 2008, je določila ciljni primanjkljaj za leto 2008 v višini 2,7 % BDP. Svet je v svojem mnenju o tem programu opozoril, da program sledi poteku prilagoditve primanjkljaja iz priporočil Sveta na podlagi člena 104(7)[8]. Češko republiko je pozval, da bi morala „ v okviru morebitnega boljšega proračunskega rezultata v letu 2005 in močnejše rasti ter pričakovanj okrepiti prizadevanja za strukturno prilagoditev proračuna glede na majhno odstopanje pod referenčno vrednostjo, ki si jo postavlja za cilj za leto 2008 (kar je rok za popravek čezmernega primanjkljaja) in za pospešeno doseganje srednjeročnih ciljev; (ii) izboljšati kakovost načrtovanja proračuna, zlasti na podlagi analize vzrokov precejšnjih prenosov odhodkov in okrepitve srednjeročnih zgornjih mej odhodkov; (iii) izboljšati dolgoročno vzdržnost javnih financ, zlasti s pospeševanjem pokojninske reforme in z izvajanjem reforme zdravstvenega sistema.

Češka republika je 15. marca 2007 predložila najnovejšo dopolnitev konvergenčnega programa za obdobje 2006–2009. Dopolnitev je bila predložena z zamudo, po roku, določenem za 1. december, zaradi političnega položaja Češke republike, v katerem je po splošnih volitvah junija 2006 parlament potrdil vlado šele 19. januarja 2007. Dopolnitev konvergenčnega programa iz marca 2007 je vsebovala letne projekcije primanjkljaja: 4,0 % BDP za leto 2007, 3,5 % BDP za leto 2008 in 3,2 % BDP za leto 2009. Ciljni primanjkljaji za obdobje 2007–2008 so bili isti kot tisti iz proračuna za leto 2007, ki ga je parlament odobril 13. decembra 2006. Program je tudi vseboval dodatno „izjavo nove vlade“ za zmanjšanje javnofinančnega primanjkljaja na 3,2 % BDP v letu 2008 in 2,8 % BDP v letu 2009, ki temelji na širokem spektru ukrepov politike, ki jih je še treba dokončno izoblikovati in odobriti.

Napoved služb Komisije iz pomladi 2007, ki predvideva, da bo primanjkljaj dosegel 3,9 % BDP v letu 2007 in na podlagi nespremenjenih politik 3,6 % BDP v letu 2008, potrjuje, da se ob trenutnih politikah cilji, določeni v priporočilu Sveta v skladu s členom 104(7) za leto 2007 (3,3 % BDP) in za leto 2008 (pod 3 % BDP), ne bodo dosegli. V strukturnem smislu (tj. glede na ciklično prilagojeni proračunski saldo brez enkratnih in drugih začasnih ukrepov) naj bi se po zmanjšanjih v letih 2005 in 2006 primanjkljaj v letu 2007 povečal za 1,25 % odstotne točke BDP.

Napoved služb Komisije tako v glavnem potrjuje projekcije konvergenčnega programa, ki niso v skladu z zmanjšanjem čezmernega primanjkljaja najkasneje do leta 2008. V svojem priporočilu za mnenje Sveta o dopolnitvi, sprejetem danes, Komisija zaključuje oceno o programu: „kljub boljšim možnostim za rast in nižjemu primanjkljaju v letu 2006 od napovedanega, program v primerjavi s priporočilom Sveta iz julija 2004 v skladu s členom 104(7), ki rok določa najkasneje do leta 2008, preloži rok za zmanjšanje čezmernega primanjkljaja do leta 2010. Ob upoštevanju trajne rasti bi preložitev, ki odraža višji primanjkljaj, ki je nastal predvsem zaradi načrtovanega povečanje socialnih odhodkov leta 2007, vodila tudi v prociklično ekspanzivno proračunsko naravnanost.“

Dejansko je povečanje odhodkov v proračunu za leto 2007 privedlo do prekoračitve predhodno vzpostavljenega srednjeročnega okvira za odhodke. Višji primanjkljaj v letu 2007 temelji na veliko močnejši predvideni rasti, kot je bila napovedana v času priporočila Sveta, in je nastal zlasti zaradi povišanj socialnih izdatkov, o katerih je odločil prejšnji parlament in jih je potrdil novi, vključno s sprejetim proračunom. Vpliv teh dodatnih odhodkov je ocenjen na več kot 1 % BDP v letu 2007. Treba je opozoriti, da se za leto 2007 pričakuje višji primanjkljaj glede na veliko manjše primanjkljaje v prejšnjih letih, kot je bilo predvideno v priporočilu Sveta v skladu s členom 104(7): rezultati primanjkljaja med letoma 2004 in 2006 so bili povprečno za več kot 1 odstotno točko BDP boljši, kot je bilo predvideno v priporočilu Sveta (za leto 2004: rezultat primanjkljaja v višini 2,9 % BDP glede na cilj Sveta v višini 5,3 %; za leto 2005: 3,6 % BDP v primerjavi s 4,7 %; in za leto 2006: 2,9 % BDP v primerjavi s 3,8 % za leto 2006). To se je zgodilo zlasti zaradi rasti, ki je bila boljša od pričakovane, in ne toliko zaradi trajnega znižanja odhodkov.

Če povzamemo, Češka republika na podlagi proračuna za leto 2007 in zadnje dopolnitve konvergenčnega programa načrtuje, da bo presegla cilj za leto 2007 (3,3 % BDP), ki ga je določil Svet v priporočilih v skladu s členom 104(7), in cilj za leto 2008 (2,7 % BDP), določen s konvergenčnim programom iz novembra 2005, ki ga je Svet potrdil 24. januarja 2006. Napoved služb Komisije iz spomladi 2007 tudi predvideva, da bodo rezultati za obe leti presegali določene cilje. Tako so se ukrepi, ki so jih sprejeli češki organi, izkazali kot nezadostni za zmanjšanje čezmernega primanjkljaja do roka leta 2008, ki ga je zahteval Svet. Od sprejetja priporočila ni bilo nepričakovanih škodljivih gospodarskih dogodkov s hujšimi neugodnimi posledicami za javne finance, kot je mišljeno v členu 3(5) Uredbe Sveta (ES) št. 1467/97. Nasprotno, razvoj v gospodarstvu, ki je pomemben za javne finance, je znatno bolj ugoden od pričakovanega.

Razpredelnica 1: Projekcije primanjkljaja in napovedi rasti

Letne projekcije primanjkljaja (v % BDP) | 2004 | 2005 | 2006 | 2007 | 2008 | 2009 |

Napoved služb Komisije iz pomladi 2007 | 2,9 | 3,6 | 2,9 | 3,9 | 3,6 | - |

Konvergenčni program iz marca 2007 | - | 3,6 | 3,5 | 4,0 | 3,5 | 3,2 |

Konvergenčni program iz marca 2007 (v izjavi nove vlade drugačni ciljni primanjkljaji) | - | 3,6 | 3,5 | 4,0 | 3,2 | 2,8 |

Konvergenčni program iz novembra 2005 | 3,0 | 3,6 | 3,5 | 3,3 | 2,7 | - |

Priporočilo Sveta iz julija 2004 | 5,3 | 4,7 | 3,8 | 3,3 | < 3 | - |

Napovedi rasti BDP (v % iz enega leta v drugo) | 2004 | 2005 | 2006 | 2007 | 2008 | 2009 |

Napoved služb Komisije iz pomladi 2007 | 4,2 | 6,1 | 6,1 | 4,9 | 4,9 | - |

Konvergenčni program iz marca 2007 | - | 6,0 | 6,0 | 4,9 | 4,8 | 4,8 |

Konvergenčni program iz novembra 2005 | 4,4 | 4,8 | 4,4 | 4,2 | 4,3 | - |

Priporočilo Sveta iz julija 2004 | 2,8 | 3,1 | 3,3 | 3,5 | - | - |

Razpredelnica 2: Primerjava ključnih makroekonomskih in proračunskih napovedi

2005 | 2006 | 2007 | 2008 | 2009 |

Realni BDP (spremembe v %) | KP mar. 2007 | 6,1 | 6,0 | 4,9 | 4,8 | 4,8 |

COM maj 2007 | 6,1 | 6,1 | 4,9 | 4,9 | ni podatkov |

KP nov. 2005 | 4,8 | 4,4 | 4,2 | 4,3 | ni podatkov |

Inflacija po HICP (%) | KP mar. 2007 | 1,6 | 2,4 | 2,6 | 2,5 | 2,5 |

COM maj 2007 | 1,6 | 2,1 | 2,4 | 2,9 | ni podatkov |

KP nov. 2005 | 1,5 | 2,2 | 2,0 | 2,1 | ni podatkov |

Proizvodna vrzel (v % potencialnega BDP) | KP Mar 20071 | -0,7 | 0,9 | 1,1 | 1,0 | 1,0 |

COM maj 20073 | -1,1 | 0,4 | 0,5 | 0,5 | ni podatkov |

KP nov. 20051 | -0,8 | -0,1 | 0,3 | 0,8 | ni podatkov |

Javnofinančni saldo (v % BDP) | KP mar. 20076 | -3,6 | -3,5 | -4,0 | -3,5 | -3,2 |

COM maj 2007 | -3,5 | -2,9 | -3,9 | -3,6 | ni podatkov |

KP nov. 2005 | -4,8 | -3,8 | -3,3 | -2,7 | ni podatkov |

Primarni saldo (v % BDP) | KP mar. 2007 | -2,5 | -2,4 | -2,6 | -2,0 | -1,6 |

COM maj 2007 | -2,4 | -1,8 | -2,8 | -2,6 | ni podatkov |

KP nov. 2005 | -4,1 | -3,0 | -2,4 | -1,7 | ni podatkov |

Ciklično prilagojeni saldo (v % BDP) | KP mar. 20071 | -3,4 | -3,9 | -4,4 | -3,9 | -3,5 |

COM maj 2007 | -3,1 | -3,1 | -4,1 | -3,8 | ni podatkov |

KP nov. 20051 | -4,5 | -3,8 | -3,4 | -3,0 | ni podatkov |

Strukturni saldo2 (v % BDP) | KP mar. 2007 | -3,4 | -3,9 | -4,4 | -3,9 | -3,5 |

COM maj 20074 | -2,0 | -2,8 | -4,1 | -3,8 | ni podatkov |

KP nov. 20055 | -3,4 | -3,8 | -3,4 | -3,0 | ni podatkov |

Bruto javni dolg (v % BDP) | KP mar. 2007 | 30,4 | 30,6 | 30,5 | 31,3 | 32,2 |

COM maj 2007 | 30,4 | 30,4 | 30,6 | 30,9 | ni podatkov |

KP nov. 2005 | 37,4 | 37,1 | 37,9 | 37,8 | ni podatkov |

Opombe: |

1 Izračuni služb Komisije na podlagi podatkov iz programa. |

2 Ciklično prilagojeni saldo (kot v prejšnjih vrsticah) brez enkratnih in drugih začasnih ukrepov. |

3Na podlagi ocenjene potencialne rasti v višini 4,2%, 4,6%, 4, 8% in 4,9 % v tem zaporedju v obdobju 2005–2008. |

4 Enkratni in drugi začasni ukrepi iz napovedi služb Komisije iz pomladi 2007: |

1,1% BDP v letu 2005 oziroma 0,2% BDP v letu 2006 (v obeh primerih povečanje presežka). |

5 Enkratni in drugi začasni ukrepi iz konvergenčnega programa za leto 2005. |

(V letu 2005 1,1% BDP, povečanje primanjkljaja). |

6Drugi ciljni primanjkljaji, ki temeljijo na še ne odobrenih ukrepih |

nove češke vlade: 3,2% BDP v letu 2008 in 2,8% BDP v letu 2009. |

Vir: |

Konvergenčni program (KP); gospodarske napovedi služb Komisije iz pomladi 2007 (COM); izračuni služb Komisije. |

Priporočilo

ODLOČBA SVETA

o ugotovitvi, v skladu s členom 104(8), da so se ukrepi, ki jih je sprejela Češka kot odgovor na priporočilo Sveta v skladu s členom 104(7) Pogodbe o ustanovitvi Evropske skupnosti, izkazali za nezadostne

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 104(8) Pogodbe,

ob upoštevanju priporočila Komisije,

ob upoštevanju naslednjega:

1. Člen 104 Pogodbe določa, da se morajo države članice izogibati čezmernemu javnofinančnemu primanjkljaju.

2. Pakt stabilnosti in rasti temelji na cilju zdravih javnih financ kot sredstvu za izboljšanje pogojev za stabilnost cen in za močno trajnostno rast, ki prispeva k ustvarjanju delovnih mest. Pakt stabilnosti in rasti vključuje Uredbo Sveta (ES) št. 1467/97 dne 7. julija 1997 o pospešitvi in razjasnitvi izvajanja postopka v zvezi s čezmernim primanjkljajem[9], ki je bila sprejeta, da pospeši takojšnje zmanjšanje čezmernega splošnega javnofinančnega primanjkljaja.

3. Z Odločbo Sveta 2005/185/ES[10] z dne 5. julija 2004 je bilo po priporočilu Komisije v skladu s členom 104(6) Pogodbe odločeno, da v Češki republiki obstaja čezmerni primanjkljaj.

4. Dne 5. julija 2004 v skladu s členom 104(7) Pogodbe in členom 3(4) Uredbe (ES) št. 1467/97 je Svet na podlagi priporočila Komisije sprejel priporočilo za češke organe, da čimprej končajo stanje čezmernega primanjkljaja in da v okviru srednjeročnega obdobja ukrepajo na verodostojen in trajnosten način z namenom doseči cilj zmanjšanja primanjkljaja pod 3 % BDP v letu 2008, v skladu s potjo za zmanjšanje primanjkljaja, kakor je določeno v konvergenčnem programu, ki so organi predložili maja 2004 in ga je Svet potrdil v Mnenju Sveta z dne 5. julija 2004[11], z vmesnimi letnimi cilji: 5,3 % BDP v letu 2004, 4,7 % BDP v letu 2005, 3,8 % BDP v letu 2006 in 3,3% BDP v letu 2007. Svet je kot rok za sprejetje učinkovitih ukrepov „ ki so bili predvideni za dosego ciljnega primanjkljaja za leto 2005,“ določil 5. november 2004. Češka republika se je strinjala, da priporočila objavi.

5. Po izteku roka 5. novembra 2004 je Komisija v svojem sporočilu Svetu z dne 14. decembra 2004[12] sklenila, da niso potrebni nadaljnji ukrepi v okviru postopka za čezmerni primanjkljaj za Češko republiko, saj je češka vlada učinkovito ukrepala v zvezi z ukrepi, predvidenimi za dosego ciljnega primanjkljaja za leto 2005. Dopolnitev konvergenčnega programa iz novembra 2005 je navedla primanjkljaj v višini 2,7 % BDP za leto 2008, ki ga 24. januarja 2006 potrdil Svet.

6. Ocena ukrepov, ki jih je sprejela Češka republika za zmanjšanje čezmernega primanjkljaja do leta 2008 kot odgovor na priporočilo Sveta na podlagi člena 104(7), vodi do naslednjih sklepov:

7. Češka republika je 15. marca 2007 predložila najnovejšo dopolnitev konvergenčnega programa za obdobje do leta 2009. Program je vključeval naslednje letne projekcije primanjkljaja: 4 % BDP za leto 2007, 3,5 % BDP za leto 2008 in 3,2 % BDP za leto 2009. Program je tudi vseboval dodatno „izjavo nove vlade“ za zmanjšanje javnofinančnega primanjkljaja na 3,2 % BDP v letu 2008 in 2,8 % BDP v letu 2009, ki temelji na širokem spektru še neznanih ukrepov politike.

8. Napoved služb Komisije iz pomladi 2007, ki predvideva, da bo primanjkljaj dosegel 3,9 % BDP in v letu 2007 in 3,6 % BDP v letu 2008 na podlagi nespremenjenih politik, potrjuje, da ob trenutnih politikah, cilji, določeni v priporočilu Sveta v skladu s členom 104(7) za leto 2007 (3,3 % BDP) in za leto 2008 (pod 3 % BDP), ne bodo doseženi. V strukturnem smislu (tj. glede na ciklično prilagojeni proračunski saldo brez enkratnih in drugih začasnih ukrepov) naj bi se po zmanjšanjih v letih 2005 in 2006 primanjkljaj v letu 2007 povečal za 1,25 % odstotne točke BDP.

9. Višji primanjkljaj v letu 2007 temelji na veliko močnejši rasti, kot je bila predvidena v času priporočila Sveta, in je nastal zlasti zaradi povišanj socialnih stroškov, sklenjenih pred parlamentarnimi volitvami leta 2006. Za leto 2007 se pričakuje višji primanjkljaj glede na primanjkljaje v prejšnjih letih, ki so bili veliko nižji od predvidenih v priporočilu Sveta. To se je zgodilo zlasti zaradi rasti, ki je bila boljša od pričakovane, in ne toliko zaradi trajnega znižanja odhodkov.

10. Iz tega se lahko sklepa, da medtem ko je Češka republika do zdaj v veliki meri dosegala proračunske cilje poteka konsolidacije za obdobje 2004–2006, določene s priporočilom Sveta z dne 5. julija 2004, bo leta 2007 primanjkljaj precej nad ciljem, ki ga je določil Svet, leta 2008 bo primanjkljaj ob trenutnih politikah vidno presegel prag v višini 3 % BDP. Proračunski cilji čeških organov niso skladni s priporočili Sveta za zmanjšanje čezmernega primanjkljaja do leta 2008. Od sprejetja priporočila ni bilo nepričakovanih škodljivih gospodarskih dogodkov s hujšimi neugodnimi posledicami za javne finance, kot je mišljeno v členu 3(5) Uredbe Sveta (ES) št. 1467/97. Nasprotno, razvoj v gospodarstvu, ki je pomemben za javne finance, je bolj ugoden od pričakovanega.

SPREJEL NASLEDNJO ODLOČBO:

Člen 1

Ukrepi, ki jih je sprejela Češka republika kot odgovor na priporočilo z dne 5. julija 2004 na podlagi člena 104(7) Pogodbe, so se izkazali za nezadostne za zmanjšanje čezmernega primanjkljaja do roka, določenega s priporočilom.

Člen 2

Ta odločba je naslovljena na Češko republiko.

V Bruslju,

Za Svet

Predsednik

[1] Gospodarska napoved Komisije iz pomladi 2004 je upoštevala podatke, ki jih je Češka posredovala marca 2004.

[2] Medtem se je podatek glede primanjkljaja za leto 2003 korigiral v skladu z običajnimi postopki. Zdaj znaša 6,6 % BDP.

[3] SEC(2004) 575.

[4] UL C 320, 24.12.2004, str. 1.

[5] UL L 62, 9.3.2005, str. 20.

[6] Glej: http://register.consilium.eu.int/pdf/en/04/st11/st11220.en04.pdf.

[7] Sporočilo Komisije Svetu: Ukrepi Češke republike, Cipra, Malte, Poljske in Slovaške kot odgovor na priporočila Sveta v zvezi s postopkom čezmernega primanjkljaja, SEC(2004) 1630, 22.12.2004.

[8] UL C 55, 7.3.2006, str. 5.

[9] UL L 209, 2.8.1997, str. 6. Uredba, kakor je bila spremenjena z Uredbo (ES) št. 1056/2005 (UL L 174, 7.7.2005, str. 5).

[10] UL L 62, 9.3.2005, str. 20.

[11] UL C 320, 24.12.2004, str. 1.

[12] Sporočilo Komisije Svetu: Ukrepi Češke republike, Cipra, Malte, Poljske in Slovaške kot odgovor na priporočila Sveta v zvezi s postopkom čezmernega primanjkljaja, SEC(2004) 1630, 22.12.2004.